b"\n_START_ARTICLE_\nFont de Sant Blai\n_START_SECTION_\nDescripci\xc3\xb3\n_START_PARAGRAPH_\nEs tracta d'una font situada a peu del cam\xc3\xad que porta a l'ermita de Sant Blai. Est\xc3\xa0 constru\xc3\xafda contra un mur de pedra lligada amb argamassa, amb unes escales de lloses en un lateral que porten a una porteta on hi ha la mina d'aigua. La font consta de tres brolladors met\xc3\xa0l\xc2\xb7lics, sota els quals hi ha una pica de pedra rectangular compartimentada en dos espais. A continuaci\xc3\xb3 de la pica hi ha una bassa quadrangular on va a parar l'aigua sobrera. Aquesta era utilitzada com a safareig, i encara conserva les lloses verticals per rentar la bugada."